Madproblemerne var nu løst, men de måtte fortsat sørge for at nå tilbage til Hut Point før fristen den 1. marts. Den sidste etape af rejsen blev afbrudt af en snestorm, som tvang dem til at opholde sig i lejren i 24 timer. Den 27. februar, endnu 33 nautiske mil (61 km) fra sikkerhed, kollapsede Marshall. Shackleton bestemte da, at han og Wild skulle gøre et forsøg på at nå Hut Point i håb om at finde skibet og holde det tilbage, indtil de to andre var blevet reddet. De nåede hytten sent den 28. februar.<ref name="Riffenburgh s262-263">Riffenburg, s. 262-263</ref> I håb om, at skibet var i nærheden forsøgte de at få dets opmærksomhed ved at sætte ild på en lille træhytte, som blev brugt til [[Magnetisme|magnetiske]] observationer.<ref name="Riffenburgh s274–278">Riffenburg, s. 274-278</ref> Kort tid efter kom "''Nimrod''", som havde ankret op ved [[Erebusbræen|brætungen]], til syne: "''Intet skønnere syn havde nogensinde mødt en mands øjne''" skrev Wild senere.<ref name="Riffenburgh s274–278" /> Det tog yderligere tre dage, før Adams og Marshall kunne blive hentet ud fra barrieren, men den 4. marts var hele den sydlige gruppe ombord, og Shackleton kunne beordre fuld fart nord over.<ref name="Riffenburgh s274–278" />
Historie